Τουιλαέπα Σαϊλέλε Μαλιελεγκαόι

Ο Τουιλαέπα Αϊόνο Σαϊλέλε Μαλιελεγκαόι (Tuila'epa Aiono Sailele Malielegaoi) είναι οικονομολόγος, ο οποίος διατέλεσε πρωθυπουργός των Σαμόα από το 1998 ως το 2021.

Γεννήθηκε στη Λέπα, στις 14 Απριλίου 1945, και ήταν ο πρώτος Σαμοανός που πήρε Πτυχίο Μάστερς. Συμπλήρωσε τις σπουδές του στη Νέα Ζηλανδία. Εργάστηκε για την ΕΟΚ. Εξελέγη για πρώτη φορά βουλευτής το 1980.

Στη συνέχεια έγινε αντιπρόεδρος της κυβέρνησης και Υπουργός Οικονομικών στην κυβέρνηση του Τοφιλάου Έτι Αλεσάνα. Μετά την παραίτηση του τελευταίου, έγινε πρωθυπουργός, στις 23 Νοεμβρίου 1998. Για κάποιο χρονικό διάστημα ήταν μαζί πρωθυπουργός και υπουργός Οικονομικών, τελικά όμως παραιτήθηκε από το υπουργείο Οικονομικών για να αφοσιωθεί στα πρωθυπουργικά του καθήκοντα.

 Πρωθυπουργία 
Κατά την πρωθυπουργία του δέχτηκε σφοδρή κριτική για την απόφαση της κυβέρνησής του να αλλάξει την κατεύθυνση κατά την οποία οδηγούν στην χώρα από τα δεξιά προς τα αριστερά."Samoa provokes fury by switching sides of the road", The Telegraph, 3 Ιουλίου 2009"Right-to-left driving switch upsets Samoans", ABC Radio Australia, 12 Αυγούστου 2008 Η εν λόγω απόφαση πυροδότησε διαδηλώσεις εναντίον του νόμου (την μεγαλύτερη διαδήλωση στην ιστορία των νησιών) και οδήγησε στην ίδρυση του Λαϊκού Κόμματος της αντιπολίτευσης."People’s Party to elect leaders" , Samoa Observer, 9 Νοεμβρίου 2008

Το Κόμμα Προστασίας των Ανθρωπίνων Δικαιωμάτων κέρδισε σαρωτική νίκη στις εκλογές του 2011, με 36 έδρες επί συνόλου 49 στο Κοινοβούλιο. Το εν λόγω κόμμα πέτυχε και νέα νίκη στις εκλογές του 2016.

 Γενικές εκλογές 2021 

Η Φιαμέ Ναόμι Ματαάφα κέρδισε την πλειοψηφία στις εκλογές του 2021, αλλά ο πρωθυπουργός Μαλιελεγκαόι αρνήθηκε να εγκαταλείψει την εξουσία, οδηγώντας στη συνταγματική κρίση της Σαμόα το 2021. Η κρίση επιλύθηκε από το Εφετείο της Σαμόα στις 23 Ιουλίου 2021, το οποίο έκρινε ότι η Ματαάφα ήταν πρωθυπουργός από τις 24 Μαΐου.   

 Αθλητής 
Ο Τουιλαέπα είναι και αθλητής της τοξοβολίας στόχου. Εκπροσώπησε την χώρα του στους Αγώνες του Νοτίου Ειρηνικού το 2007.Samoa PM draws bow for his country από την New Zealand Herald, 18 Αυγούστου 2007 Κατέκτησε ένα αργυρό μετάλλιο στο μικτό ομαδικό (mixed recurve team play).

 Παραπομπές 

 Εξωτερικοί σύνδεσμοι 
 Γραφείο Πρωθυπουργού των Σαμόα

Κατηγορία:Πρωθυπουργοί των Σαμόα
Κατηγορία:Οικονομολόγοι
Κατηγορία:Αθλητές της τοξοβολίας